**Babits Mihály**

Babits Mihály a **XX. Század** első felének talán **legsokoldalúbb művésze**. Lírai költészete ismert, de regényeket, tanulmányokat, irodalomtörténeti munkákat is írt. Nyelvtehetsége jelentős műfordítónkká tette. **1883-ban született Szekszárdon** értelmiségi családban. Budapesten járt elemi iskolába, majd 1901 őszén **beiratkozott a budapesti egyetem bölcsészettudományi karára**. A Négyesy László - féle nevezetes stílusgyakorlaton ismerkedett meg Juhász Gyulával és Kosztolányi Dezsővel. **A Holnap antológia** 1908 szeptemberében öt versét közölte. Elkeserítő fordulatot hozott életében, hogy tanárrá nevezték ki **Fogarason**, ami távol esett minden pezsgő szellemin életű várostól. Megismerte a napfényes Európát, Itáliai élményei ébresztették fel érdeklődését Dante Isteni Színjátéka iránt, ami később **híres műfordítása** lett.

A fogarasi gimnáziumban eltöltött három tanév rendkívül termékeny volt. A Holnap második kötete 15 költeményét közölte, majd **legelső önálló verskötete, Levelek Iris koszorújából**. 1911 áprilisában hagyta el a sajtót a **Herceg, hátha megjön a tél is!** című második kötete. A Nyugat állandó munkatársa lett, jelentős **irodalomtörténeti tanulmányokat** tett közé (pl. Az irodalom halottjai). 1913-ban jelentette meg a Nyugatban fantasztikus regényét, **A gólyakalifát**.

Szekszárdon érte az első világháború, ami ellen **az első perctől kezdve tiltakozott**. 1916-ban jelent meg harmadik verseskönyve, a *Recetativ*. Ady Endre szép verssel köszöntötte. 1921 januárjában házasságot kötött **Tanner Ilonával, írói nevén Török Sophie-val**. Szabó Lőrinccel és Tóth Árpáddal együtt tolmácsolt, Baudelaire - kötet (1923).

Babits a Baumgarten Ferenc alapítvány kurátora volt. 1929-től haláláig a Nyugat szerkesztője volt, **nagyhatalmú irodalmi tekintéllyé tette Babitsot**. Világképének sötétüléséhez **az első világháború utáni nemzeti tragédia és gégerákja vezetett**. Műtétje után egy időre elveszítette hangját, és **Beszélőfüzeteiben írásban értintkezett környezetével**. 1934-ben jelentette meg *Az európai irodalom története* című könyvét. 1938-ban a Nyutat szeptemberi számában tette közé a Jónás könyvét, melyhez egy év múlva csatolta Jónást imáját **(prófétaköltő szerep)**. 1941. augusztus 4-én halt meg a Siesta Szanatóriumban.

Költészetében először az elzárkózó művész ideálja érvényesül. In Horatium című versének ars poeticája, hogy a költészet a művelt kiválasztottaknak szól, a költőnek nem feladata társadalmi, politikai kérdésekkel foglalkozni. A későbbiekben megváltozik ez a művészfelfogás. Az I. világháború kitörése utáni években, felemeli a hangját a háború ellen (Húsvét előtt, Fortissimo) Élete utolsó éveiben eljut a profétaköltő szerepének vállalásáig. Jónás könyve című művében a bibliai próféta történetét dolgozza át, a Jónás imájában pedig azonosul is a meg nem értett prófétával.

A Levelek Iris koszorújából című kötet első verse az In Horatium című óda. A vers ars poetica és programadás egyben. A cím jelentése Horatius ellen vagy Horatius-szal szemben (Horatius: ókori római költő. Híresek carmenjei, amelyekből sajátos életfilozófia olvasható ki. Az “aranyközépszer” elve jelentése, hogy az ember sok szenvedést, problémát elkerülhet, ha tartózkodik a szélsőségektől és megelégszik saját életkörülményeivel. Költészetének híres eleme a Carpe diem! Felszólítás -> használd ki a napot, ne hagyd, hogy az idő észrevétlenül múljék el feletted). A versindítás jelzi az ars poeticát is: a költő csak a beavatottakhoz, a művelt olvasókhoz kíván szólni. A költészetnek folyamatosan meg kell újulnia, a régi formákat új tartalommal kell megtölteni, a régi eszméknek új formákban kell jelentkezniük. Babits a soha meg nem elégedés magatartásformáját vallja.

Babits már a kezdetektől tiltakozott a háború ellen. Húsvét előtt című költeményét 1916. Március 26-án olvasta fel. A cím feltámadást jövendöli. A versforma a nyugtalanságot, zaklatottságot tükröz, a végső felszólítás kimondásához: “Legyen béke már/Legyen vége már!”. Könnyed dalforma jelzi az érzelmek elcsitulását. A háború utáni világlátomása megbocsátást, reményt, újjászületést jelez.

A 30-as évek közepétöl Babits költészetében a bibliai prófétákkal való azonosulás (próféta: Isten küldetését teljesíti, elmondja az embereknek Isten üzenetét, álomlátás formájában kapja a parancsot). Jónás könvye című művét operációja után írta. A 4 részes elbeszélő költemény az ószövetségi Jónás próféta történetét dolgozza fel, a költő lírai önvallomásának is tekinthető (ars poetica). Párhuzamot vonhatunk Babits költői pályafutása és Jónás próféta története között. Mégsem mindenben azonosul a költő a profétával. Jónás szánalmas, nevetséges figura a versben. Groteszk alakja időnként ironikus hatást kelt. Eleinte semmiképpen nem akarja teljesíteni az Isten által adott parancsot. Később rájön, hogy Isten elől nem menekülhet, az Isteni küldetést teljesíteni kell. Elmegy Ninivébe, és nagy hangon prédikál a népnek. Az emberek nem hallgatnak rá: kinevetik, gúnyt űznek belőle, kicsúfolják. Kudarca után a sivatagba menekül. Az Úr mégsem pusztítja el Ninivét. Ennek üzenete lehet, hogy az emberiség nagy alkotásai túlélhetik az emberi gonoszságot.

A költeményt hangulatilag kettőség jellemzi, ironikus és emelkedett hangvételű, pl: Jónás leírása ironikus hangvételű. Az erkölcsös ember magatarásról szóló sorok emelkedett hangvételűek. A nyelvi archaizmus is hozzájárul. Az ószövetségi történetet hűen követi, de néha változtatja, bővíti azt. A bibliai történetben a niniveiek hallgatnak Jónás szavaira, Babitséban nem. Ez a változtatás többféleképpen is értelmezhető. A 20. Század embere közönyössé vált Isten szavainak meghallgatására. Így erőteljesebben kidomborodik a prófétaszerep vállalásának nehézsége. A költemény üzenete, hogy a költőnek nem szabad hallgatnia, mert “Vétkesek közt cinkos aki néma”.

A Jónás imáját 1939-ben írta Babits. Saját költészetének megújulásáért könyörög a “Gazdához”. Itt már nyíltan azonosul a prófétával, töretlenül kívánja közvetíteni Isten szavait.

Babits kőltöi pályája során, megfigyelhetjük a lírai én és a világ kapcsolatának változását. Pályája elején elzárkózó, költői magatartás jellemzi, az I. világháború borzalmai társadalmi szerepvállalásra készítik. Végül élete utolsó éveiben eljut a prófétaköltő szerepének vállalásáig.